Tiszasziget Község Önkormányzata sikeresen megvalósította **TOP-2.1.3-15-CS1-2016-00002** azonosító számú „**Tiszasziget belterületi csapadék- és belvízelvezetés III. ütem**” című projektjét.

**A projekt célja** Tiszasziget legmélyebben fekvő településrészén keletkezett és összegyűlt belvizek biztonságosabb elvezetése.

Nem elégséges azonban csak az infrastrukturális elemek kiépítése, a csatornák megfelelő állapotának megőrzése, állagmegóvása és karbantartása is éppen olyan fontos!

**Tilos** a csatornapartokat rézsűket **gyomirtózni**, mert a növényzet nélkül a csatorna könnyebben bemosódik, könnyebben suvad, mindezek által vízszállító képesség jelentősen csökkenhet. Tilos bármilyen **félfás vagy fásszárú növénnyel** a csatorna partját **beültetni**, mert egyrészt a gyökérzet rongálhatja az árok rézsűt és a fenékprofilt, valamint akadályozhatja a karbantartási munkákat is. **Tilos** továbbá a csatornákba **lombot, avart** és bármilyen más szerves vagy szervetlen **hulladékot elhelyezni**, mert ez is a csatornák eltömítését okozhatják. **Tilos folyékony hulladékot** esetleg veszélyes hulladékot (permetlé, takarítószer stb.) **önteni**, mert ez jelentős környezetszennyezést okozhat.

Tiszasziget Községi Önkormányzat 11/2010. önkormányzati rendelet 4 § kimondja, hogy Az ingatlantulajdonos köteles gondoskodni a közterületen lévő árkok, nyitott csatornák, folyókák, átereszek tisztán tartásáról, a csapadékvíz akadálytalan elfolyásának biztosításáról az ingatlan előtti szakaszra terjedően. A feladatokat úgy kell elvégezni, hogy a járda vagy útburkolat ne rongálódjon, továbbá a terepszint ne változzon.

**Óvjuk természeti és épített környezeti értékeinket!**

